Tom Carper

Thomas Richard «Tom» Carper (født 23. januar 1947 i Beckley i Vest-Virginia) er en amerikansk demokratisk politiker. Han har representert delstaten Delaware i Senatet siden 2001. Før dette var han finansminister i Delaware 1977–1983 og i fem perioder valgt til Representantenes hus 1983–1993. Ved valget i 1992 «byttet» han med daværende guvernør i Delaware, Michael Castle, som måtte trekke seg på grunn av begrensninger på hvor lenge man kan være guvernør. Castle ble valgt inn i Representantenes hus, mens Carper ble guvernør. Carper ble gjenvalgt i 1996.

I 2000 stilte han til valg for Senatet, og slo den sittende senatoren William V. Roth jr. Roth hadde da vært delstatssenator i Delaware siden 1971. Carper fikk 56% av stemmene. Han ble gjenvalgt med 70 % og 66 % av stemmene i henholdsvis 2006 og 2012. Siden 2011 har han vært formann i Senatets stående komité for føderasjonens indre sikkerhet.

Han har bachelorgrad i samfunnsøkonomi fra Ohio State University fra 1968 og Master of Business Administration (MBA) fra University of Delaware fra 1975. Carper tjenestegjorde som navigasjonsoffiser i United States Navy under Vietnamkrigen 1968–1973.

Referanser

Eksterne lenker 
 
 

Senatorer fra Delaware
Kongressrepresentanter fra Delaware
Guvernører i Delaware
Økonomer fra USA
Personer fra USA under Vietnamkrigen
Personer fra Danville
Personer fra Raleigh County i Vest-Virginia